കെഎഎസ് യാഥാര്ഥ്യം മാലിനിക്ക് ഒന്നാം റാങ്ക് റാങ്ക് പട്ടിക ഇവിടെ തിരുവനന്തപുരം കേരള അഡ്മിനിസ്ട്രേറ്റിവ് സര്വീസ് കെഎഎസ് ഫലം പിഎസ്സി പ്രഖ്യാപിച്ചു. മൂന്ന് സ്ട്രീമുകളിലായാണ് കെഎഎസ് പരീക്ഷ നടത്തിയത്. 105 തസ്തികകളിലേക്കാണ് ആദ്യ നിയമനം. റാങ്ക് ലിസ്റ്റ് കാലാവധി ഒരു വര്ഷമാണ്. സ്ട്രീം ഒന്നില് 2132 പ്രായപരിധിയിലുളള ബിരുദധാരികള്ക്കായുളള നേരിട്ടുളള നിയമനമാണ്. സ്ട്രീം രണ്ടില് കേരള സര്ക്കാര് സര്വീസിലെ വിവിധ വകുപ്പുകളിലെ പ്രബേഷന് വിജയകരമായി പൂര്ത്തിയാക്കിയിട്ടുളള അല്ലെങ്കില് സ്ഥിരാംഗങ്ങളായ ബിരുദധാരികളായ 40 വയസ് കഴിയാത്ത ജീവനക്കാരില് നിന്നു നേരിട്ടുളള നിയമനം. സ്ട്രീം മൂന്ന്: വിവിധ സര്ക്കാര് വകുപ്പുകളില് ഗസറ്റഡ് തസ്തികയില് ഉദ്യോഗം വഹിക്കുന്നവരോ, ഷെഡ്യൂള് ഒന്നില് പരാമര്ശിച്ചിട്ടുളള പൊതുകാറ്റഗറികളിലെ തത്തുല്യ തസ്തികകളില് ഉദ്യോഗം വഹിക്കുന്നവരോ ആയ ബിരുദധാരികളായ 50 വയസില് കവിയാത്ത സര്ക്കാര് ജീവനക്കാരില് നിന്ന് നേരിട്ടുളള നിയമനം. കെഎഎസ് സ്ട്രീം ഒന്ന് റാങ്ക് ലിസ്റ്റ് പരിശോധിക്കാന് ക്ലിക്ക് ചെയ്യുക: കെഎഎസ് സ്ട്രീം രണ്ട് റാങ്ക് ലിസ്റ്റ്: കെഎഎസ് സ്ട്രീം മൂന്ന് റാങ്ക് ലിസ്റ്റ്: സ്ട്രീം ഒന്ന് ഒന്നാം റാങ്ക് മാലിനി എസ്, രണ്ടാം റാങ്ക് നന്ദന എസ് പിള്ള, മൂന്നാം റാങ്ക് ഗോപിക ഉദയന്, നാലാം റാങ്ക് ആതിര എസ് വി, അഞ്ചാം റാങ്ക് ഗൗതമന് എം എന്നിവര്ക്കാണ്. സ്ട്രീം രണ്ട് ഒന്നാം റാങ്ക് അഖില ചാക്കോ നേടി. ജയകൃഷ്ണന് കെ ജി, പാര്വതി ചന്ദ്രന് എല്, ലിപു എസ് ലോറന്സ്, ജോഷ്വാ ബെനറ്റ് ജോണ് എന്നിവര് 2,3,4,5 റാങ്കുകളും നേടി.സ്ട്രീം മൂന്ന് ഒന്നാം റാങ്ക്: അനൂപ് കുമാര് വി, രണ്ടാം റാങ്ക് അജീഷ് കെ, മൂന്നാം റാങ്ക് പ്രമോദ് ജി വി, നാലാം റാങ്ക് ചിത്രലേഖ കെ കെ, അഞ്ചാം റാങ്ക് സനോപ് എസ് എന്നിവര് നേടി. ഒന്നാം സ്ട്രീമില് 5,47,543 പേരും രണ്ടാം സ്ട്രീമില് 26,950 പേരും മൂന്നാം സ്ട്രീമില് 2951 ഉം അപേക്ഷകരാണുണ്ടായിരുന്നത്. 2020 ഫെബ്രുവരി 22, 2020 ഡിസംബര് 29 എന്നീ തീയതികളില് ഓഎംആര് രീതിയില് നടന്ന പ്രാഥമിക പരീക്ഷയില് ഓരോ സ്ട്രീമിലും യഥാക്രമം 3,08,138 പേരും 20,292 പേരും 1396 പേരും ഹാജരായി. 2020 നവംബര് 20, 21 ജനുവരി 15, 16 തീയതികളില് വിവരണാത്മക രീതിയില് നടന്ന മുഖ്യപരീക്ഷയില് സ്ട്രീം ഒന്നില് 2005 പേരും സ്ട്രീം രണ്ടില് 985 പേരും സ്ട്രീം മൂന്നില് 723 പേരും പങ്കെടുത്തു. 2021 സെപ്തംബര് മാസം നടന്ന അഭിമുഖത്തിന് പങ്കെടുക്കുന്നതിന് ഓരോ സ്ട്രീമില് നിന്നും യഥാക്രമം 197,189,196 പേര് അര്ഹരായി. മുന്നില് വനിതകള് സ്ട്രീം ഒന്ന് പൊതുവിഭാഗത്തില് തിളങ്ങി വനിതകള്. ആദ്യ പത്ത് റാങ്കില് എട്ടും വനിതകള് സ്വന്തമാക്കി. എസ് എസ് അല്ഫ, വി മേനഗ, അഖില മോഹന്, എന് സിബി എന്നിവരാണ് ഈ വിഭാഗത്തില് ഏഴ്, എട്ട്, ഒമ്ബത്, പത്ത് റാങ്കുകള് നേടിയത്. സ്ട്രീം രണ്ടില് ആദ്യ പത്തില് അഞ്ചും സ്ട്രീം മൂന്നില് ഒരു വനിതയും ഇടംനേടി.